Document ID: /roh_data/filtered/fineweb-2-filterrobots_roh.jsonl.gz/59773

La tura cun quest vagun da tren ha entschet ils 3 d'avrigl a Cuira. Il vagun preschenta il mund dals avieuls, ed el maina tras l'entir chantun Grischun, fin ils 22 da settember la davosa staziun ad Arosa.
Cun giugar e tadlar emprendan ils visitaders d'enconuscher ils avieuls. Tut las infurmaziuns en il vagun èn en las trais linguas chantunalas. La lingua preferida pon ils scolars e creschids eleger cun ina batgetta electronica. Medemamain pon ins cun la batgetta clamar giu las infurmaziuns tar mintga maletg e tar las differentas staziuns d’infurmaziun.
Apiculturs indigens mussan e decleran co ch'il vagun è concepì. Ils scolars e las scolaras che visitan il vagun pon zambregiar cun tschaira d’avieuls e differents gusts ina pomada da lefs.
L’idea da quest vagun è da sensibilisar la glieud e surtut ils scolars per la lavur dals avieuls. L’uniun Jungimkerprojekt Flugschnaisa ha ensemen cun la Pro Natura Grischun realisà quest project.
RR actualitad 08:00